Blas Cantó Moreno (født 26. oktober 1991 i Ricote i Murcia i Spania) er en spansk sanger. Han ble kjent i Spania som et av medlemmene i det spanske bandet Auryn, og i 2017 startet han sin solokarriere. Han skulle representere Spania i Eurovision Song Contest 2020 i Rotterdam i Nederland med sangen «Universo». Konkurransen ble imidlertid avlyst på grunn av koronavirusutbruddet i Europa vinteren 2020. I stedet representerer Cantó Spania i konkurransen i 2021 med låten «Voy a quedarme».